Iets vir almal op KKNK | Netwerk24
Deur Simon Sonnekus 12 April 2017 20:13
Reinhardt Buhr, beter bekend as Wild Lettuce, betower feesgangers in Baron van Reedestraat met sy wêreldmusiek wat hy met 'n didgeridoo, elektriese tjello en akoestiese kitaar maak.Foto: Simon Sonnekus
Dié wrak van 'n uitgebrande Land Rover Freelander staan langs die R62 tussen George en Oudtshoorn in die Wes-Kaap. Foto: Simon Sonnekus
Les Javan, Toast Coetzer, Danie Marais, Erns Grundling, Dana Snyman en Haidee Muller praat oor langpadliedjies en ver verhale by die ATKV-kampvuur op Oudtshoorn. Dié gesprekke is deel van die KKNK se geselsprogramme.Foto: Simon Sonnekus
Armand Hofmeyr, seun van Steve Hofmeyr, het kinders op die verhoog verwelkom met sy optrede by die Kuierplek-verhoog op die KKNK op Oudtshoorn.Foto: Simon Sonnekus
Feesgangers op die Klein Karoo Nasionale Kunstefees (KKNK) op Oudtshoorn in die Wes-Kaap het dié week gereelde sonskyn beleef ten spyte van die enkele onverwagse reënbuie.
Rhodé Snyman, uitvoerende hoof van die KKNK, sê "dis moeilik om die kaartjieverkope te voorspel", maar hulle verwag dat sowat 130 000 kaartjies teen die einde van die fees verkoop sou wees.
Teen Woensdag het tienduisende mense reeds die KKNK besoek.
Dié fees bied iets vir almal: Daar is vanjaar 450 kuns- en kosstalletjies, 105 produksies, 15 visuelekunsuitstallings, tien Klein Karoo-ervarings, vyf gespreksessies en verskeie musiekvertonings.
'n Pa neem foto's van sy kinders wat op die Kuierplek-verhoog op die KKNK dans. Foto: Simon Sonnekus
'n Seun kyk hoe verkeer opdam by die begin van Meiringspoort. Die pad deur die poort is Maandag vir geruime tyd gesluit nadat 'n ambulans en 'n bus ná swaar reën in die poort vasgesit het. Foto: Simon Sonnekus
Die bekende reisjoernalis en skrywer Dana Snyman vertel 'n staaltjie van 'n ver verhaal by die ATKV-kampvuurgesprek. Die gesprekreeks is deur Danie Marais en Haidee Muller gelei.Foto: Simon Sonnekus